శ్రీనగర్ : జమ్మూ-కశ్మీరు ముఖ్యమంత్రి మెహబూబా ముఫ్తీ మాటలు సంచలనం సృష్టిస్తున్నాయి. సోమవారం రాత్రి అమర్నాథ్ భక్తులపై జరిగిన ఉగ్రవాద దాడి అసలు లక్ష్యం మత ఘర్షణలను రెచ్చగొట్టడమేనని ఆరోపించారు. దాడుల తర్వాత భారతీయులు స్పందించిన తీరును ఆమె అభినందించారు. దేశంలో మత ఘర్షణలు జరగాలని ఉగ్రవాదులు కోరుకున్నారన్నారు. వేలాది సంవత్సరాలుగా కొనసాగుతున్న సంస్కృతిని దెబ్బతీసేందుకు ఉగ్రవాదులు ప్రయత్నించారన్నారు. ఉద్దేశపూర్వకంగానే యాత్రికులపై దాడి చేశారన్నారు. అనంత్నాగ్ జిల్లాలో సోమవారం రాత్రి 8.20 గంటలకు జరిగిన ఉగ్రవాద దాడిలో ఏడుగురు భక్తులు మరణించిన సంగతి తెలిసిందే. ఈ దాడి సూత్రధారి ఇస్మాయిల్ కోసం భద్రతా దళాలు తీవ్రంగా గాలిస్తున్నాయి.
srinagar : jammoo-kashmeeru mukhyamantri mehbuba mufti maatalu sanchalanam srushtistunnaayi. somavaram raatri amarnath bhaktulapai jarigina ugravaada daadi asalu lakshyam matha gharshanalanu rechagottadamenani aaropinchaaru. daadula tarvaata bhaaratheeyulu spandinchina teerunu aame abhinandinchaaru. desamlo matha gharshanalu jaragaalani ugravaadulu korukunnarannaru. velaadi samvatsaraalugaa konasaagutunna samskrutini debbateesenduku ugravaadulu prayatninchaarannaaru. uddesapurvakamgaane yaatrikulapai daadi chesaarannaaru. anantnag jillaalo somavaram raatri 8.20 gantalaku jarigina ugravaada daadilo eduguru bhaktulu maraninchina sangati telisinde. ee daadi suutradhaari ismail kosam bhadrata dalaalu teevramgaa gaalistunnaayi.